text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةسياسةمن التعلات التقليدية للقعود التونسي: “المشكل موش في النظام السياسي المشكل في الشعب!”
text.text_idx: #000006
text.text: من التعلات التقليدية للقعود التونسي: “المشكل موش في النظام السياسي المشكل في الشعب!”
text.text_idx: #000007
text.text: قبل مدة كان لي لقاء مع ناشط سياسي تونسي لا يتبنى القومية التونسية و جمعنا حوار سياسي متاع ثلاثة/أربعة سوايع حكينا فيه على برشا مواضيع و كيف روحت تفقدت الصفحات متاعنا بش نشوف ردود الفعل و التعاليق متاع الناس لي تتبع فينا و لقيت فيهم موقف من نقدنا لمشروع مدينة الثقافة.
text.text_idx: #000009
text.text: خلاصة الموقف هذا هو : المشكل مش في النظام السياسي التونسي المشكل في الشعب التونسي: الأناني و المرتزق و البهيم و غيرو من الصفات.
text.text_idx: #000010
text.text: متبني هذا الموقف يقول: – الشعب التونسي بما انه يحتوي هذا الكم من الصفات السلبية فإنه ما يستحقش نظام سياسي صالح. -الشعب التونسي بما انه يحتوي هذا الكم من الصفات السلبية فإنه يستحق إنه يتسرق و يتذل و يتبهذل و يتفاحش و يتبال عليه بالواقفة كان لزم. – الشعب التونسي بما انه يحتوي هذا الكم من الصفات السلبية فإنه ما يستحقش أن تتورط أي مجموعة في إنتاج مشروع سياسي بديل له.
text.text_idx: #000011
text.text: في الجانب المقابل توجد تيارات سياسية ناشطة بصفة عملاقة، السيد لي قابلتو اليوم ناشط في عشرات الجمعيات و المبادرات و المنظمات و نجح بش يخدم ع التوانسة إلي يقاسموه في مشروعه السياسي: مليارات مساعدة تونسية لغزة تلمدت في تونس و تبعثتلها، ملاين فلوس توفرت من أحزاب وجمعيات تونسية في إطار نشاطات كيف يوم الأرض و غيرو و القاسم المشترك بين ها المبادرات لي هي موش قومية تونسية إنها تمولت عن طريق تونسيين.
text.text_idx: #000012
text.text: تبريرات القعود التونسي تنظر ديما لشطر او ربع الكاس الفارغ و تبرر ديما لنفسها سلوكات التقاعس و الأنانية و التفوريخ بتعلة أن الشعب التونسي غير جدير .. كيف هو غير جدير مالا احنا اش قاعدين نعملوا : ماو نوعيو و نبتكروا و نطيحوا و نقوموا و نكتبوا و ننشروا و نصوروا ونعملوا المجهود الممكن ! كيف هو غير جدير مالا شنوة مطلوب نعملوا نرميو الشعب التونسي و نجيبوا الشعب الملائكي الطوباوي بش نحكموه ؟!
text.text_idx: #000013
text.text: يا أيها الذين آمنوا بالقضية التونسية، يا أيها الذين آمنوا بالأمة التونسية، ان الأمة التونسية لا تنبني إلا على جماجم العباد، ولا تقام إلا على سواعد الشباب ! فجاهدوا في الله حق جهاده ... فجاهدوا في الله حق جهاده. (علي البلهوان)
text.text_idx: #000014
text.text: الرد الجذري على اللوم السطحي للقومية التونسية
text.text_idx: #000015
text.text: الحنين الى عهد بن علي، الرجعية السياسية و القومية التونسية
text.text_idx: #000018
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000024